ഐപിഎല്: നരെയ്നിന്റെ തോളിലേറി കൊല്ക്കത്ത ബാംഗ്ലൂരിനെ മറികടന്ന് കൊല്ക്കത്ത ക്വാളിഫയറില് ഷാര്ജ: റോയല് ചലഞ്ചേഴ്സ് ബാംഗ്ലൂരിനെ നാല് വിക്കറ്റിന് പരാജയപ്പെടുത്തി കൊല്ക്കത്ത നൈറ്റ് റൈഡേഴ്സ് ക്വാളിഫയറിലേക്ക് പ്രവേശിച്ചു. ബൗളിങ്ങിന് പിന്നാലെ ബാറ്റിങ്ങിലും കത്തിക്കയറിയ സുനില് നരെയ്നാണ് കോഹ്ലിപ്പടയെ ഐ.പി.എല്ലില്നിന്ന് മടക്കിയയച്ചത്. മത്സരത്തില് നാല് വിക്കറ്റും 26 റണ്സുമാണ് നരെയ്ന് നേടിയത്. ബാംഗ്ലൂര് ഉയര്ത്തിയ139 റണ്സ് വിജയലക്ഷ്യം രണ്ട് പന്ത് ബാക്കിനില്ക്കെ കൊല്ക്കത്ത മറികടന്നു. ശുഭ്മന് ഗില് 29, വെങ്കടേശ് ഐയ്യര് 26, നിതീഷ് റാണ 23 എന്നിവരും കൊല്ക്കത്തയുടെ വിജയത്തിന് അടിത്തറ പാകി. ആര്സിബി ഉയര്ത്തിയ 139 റണ്സ് വിജയലക്ഷ്യം കോല്ക്കത്ത 19.4 ഓവറില് ആറു വിക്കറ്റ് നഷ്ടത്തില് മറികടന്നു. നിര്ണായകമായ നാല് വിക്കറ്റും 29 റണ്സുമെടുത്ത സുനില് നരെയ്നാണ് കോല്ക്കത്തയുടെ വിജയശില്പി. ടോസ് നേടി ബാറ്റിങ് തെരഞ്ഞെടുത്ത ബാംഗ്ലൂരിെന്റ തുടക്കം മികച്ചതായിരുന്നെങ്കിലും മധ്യ ഓവറുകളില് മിന്നുന്ന ബൗളിങ് പുറത്തെടുത്ത സുനില് നരെയ്െന്റ മികവിലാണ് കൊല്ക്കത്ത തിരിച്ചടിച്ചത്. നാലു ഓവറില് 21 റണ്സിന് നാലു മുന്നിര ബാറ്റര്മാരെ മടക്കിയ നരെയ്ന് ബാംഗ്ലൂരിനെ വരിഞ്ഞുമുറുക്കി. നായകന് വിരാട് കോഹ്ലി, ശ്രീകര് ഭരത്, ഗ്ലെന് മാക്സ്വെല്, എബി ഡിവില്ലിയേഴ്സ് എന്നിവരുടെ വിക്കറ്റുകളാണ് നരെയ്ന് കൊയ്തത്. ആറാം ഓവറില് വിക്കറ്റ് നഷ്ടമില്ലാതെ 49ലെത്തിയിരുന്ന ബാംഗ്ലൂര് 17ാം ഓവറില് അഞ്ചിന് 112ലേക്ക് കൂപ്പുകുത്തി.